– He, he, he. Det var morsomt. Frydefull boble, midt i O.B.-rekka!

Merete Orlien får seg en god latter under formiddagshandelen. Foto: Anne Cathrine Syversen / NRK

Merete Orlien ler godt når hun er innom Rema 1000 på Heistad i Porsgrunn tirsdag formiddag.

– Jeg ble litt overraska over den! Den har jeg ikke sett før, sier Merete.

– Treffer mange

Christine Bregge tror mange blir fysen på noe godt. Foto: Anne Cathrine Syversen / NRK

Christine Bregge gjør unna formiddagshandelen. Hun tror salgstrikset vil treffe en del.

– Jeg selv er ikke så fysen, men jeg hører jo at mange er det.

Kjøpmannen selv er ikke så sikker på at stuntet gjør at han selger mer sjokolade.

– Jeg vet vel ikke om salget har tatt helt av der. Jeg har ikke måttet etterfylle i den hylla ennå, sier Frode Svarstad-Elverhøy.

Han humrer godt over sitt eget påfunn, og innrømmer at det spiller på myten om at kvinner blir litt ekstra fysen på noe godt noen dager i måneden.

– Det blir litt moro i hverdagen. Det er så mye stress frem og tilbake, kjøring av unger og alt, så et lite smil her og der hjelper på det, sier kjøpmannen med et smil.

Martine Osen la merke til sjokoladeplasseringen med en gang det kom. Foto: Anne Cathrine Syversen / NRK

– Jeg la merke til det med en gang de satte det opp, sier Martine Osen.

Hun synes det er en smart vareplassering.

– Jeg blir like fristet i sjokoladehylla der borte, så jeg fristes ikke noe mer her, sier hun med et smil.